
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 2T/51/2026 8726010941 22. 09. 2026 Mgr. Lukáš Hvizdoš ECLI:SK:OSPP:2026:8726010941.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, podľa § 353 ods. 1 Trestného poriadku, dňa 22. septembra 2026 v Kežmarku, vydáva tento rozhodol: Obvinený A. B., nar. XX.XX.XXXX v C., B. C. D., trvale bytom E. F. XXXX/X, A., t. č. vo väzbe v ÚVV a ÚVTOS G., uznáva
sa
za vinného, že
obvinený A. B. dňa 27.05.2026 v čase okolo 15:35 hod. v obci H. na ulici G. pred rodinným domom s popisným číslom XX/X, B. G., počas toho ako odovzdával maloleté deti svojej manželke I. B., preskočil bránu na hranici pozemku, pričom pozemok nie je súvisle oplotený, a následne sa svojej manželke vyhrážal slovami: „Ty kunda poď von, čo sa bojíš, poď nech ťa rozpáram!“, pričom kričal aj na brata I. B., aby vyšiel von z rodinného domu, že ho rozpára, kde následne obvineného zachytil I. J. a odtlačil ho preč z dvora rodinného domu späť k osobnému motorovému vozidlu, ktorým prišli odovzdať maloleté deti matke, a z presne nezisteného miesta písal obvinený A. B., I. B. prostredníctvom aplikácie Instagram textové správy s textom: „...ty sa nepohybuj nikde sama radšej len jedna škoda je že ti nepomôže nikto s tých sráčov" , „Máš jedno šťastie, že ma I. chytil lebo jak by som vletel dnu dneska určite by si sa teraz nesmiala ale by tvoja mamička so slzami v očiach vartovala kurwu ja by som len jedno spravil vyšťal sa ti na rakvu a odišiel preč“. „Ľompa jedna rečičky máš nie také a keď príde NATO tak sa skrývate potkaní však nebojte sa na každého príde čas a ten tvoj sa už kráti“, čím týmto konaním vzbudil u I. B. z okresu G., dôvodnú obavu o jej život a zdravie, teda inému sa vyhrážal smrťou, ťažkou ujmou na zdraví, takým spôsobom, že to vzbudilo dôvodnú obavu a čin spáchal na chránenej osobe - blízkej osobe, čím spáchal prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c) Trestného zákona. Za
to
mu
súd
ukladá:
Podľa § 360 ods. 2 Trestného zákona, za použitia § 38 ods. 2 Trestného zákona, trest odňatia slobody vo výmere 8 (osem) mesiacov. Podľa § 48 ods. 2 písm. a) Trestného zákona ho pre výkon uloženého trestu odňatia slobody zaraďuje do ústavu na výkon trestu s minimálnym stupňom stráženia. inému sa vyhrážal smrťou, ťažkou ujmou na zdraví, takým spôsobom, že to vzbudilo dôvodnú obavu a čin spáchal na chránenej osobe - blízkej osobe,
Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

